钦定古今图书集成/明伦汇编/闺媛典/第070卷 > 曾三聘妻陈氏
## 钦定古今图书集成/明伦汇编/闺媛典/第070卷 > 曾三聘妻陈氏

按《祁阳县志》：陈氏，祁阳儒生曾三聘妻，尚书陈公荐
女。十岁失母，晨昏依祖母膝下。十六归曾姑，束湿异
常，儿女悉累之。陈敬顺无违，罄其奁之所有以悦姑，
无骄心吝色。翁姑后先继丧，倒囊以成，厚敛曰：“送死
大事，无留憾也。”人称孝妇。未几夫亡，触棺垂毙。以夫
窀穸未营，子方幼，穉未可以死。泣血三年，口不尝五
味，身不衣裘帛。服除之明日，沐浴危坐，旬日不食而
死。事闻，旌之。